laion/Wikipedia-Exotic huggingface dataset:
ג'ו לדלי

ג'וזף כריסטופר "ג'ו" לדלי (באנגלית: Joseph Christopher "Joe" Ledley, נולד ב-23 בינואר 1987) הוא כדורגלן ולשי המשחק בעמדת הקשר בניופורט קאנטרי. לדלי התחיל את הקריירה שלו בקארדיף סיטי. ב-21 בספטמבר 2004 ערך את הופעת הבכורה שלו בקבוצה הבוגרת במסגרת גביע הליגה האנגלי, כעבור חודש ערך את הופעת הבכורה שלו במסגרת הליגה. ב-2 בנובמבר 2004 הבקיע את שער הבכורה שלו במועדון במשחק הליגה נגד וסטהאם יונייטד. לאחר שהציג יכולת טובה במדי הקבוצה הבוגרת בפברואר 2005 חתם על חוזה ארוך טווח בקבוצה הבוגרת. בעונת 2007/2008 העפיל עם הקבוצה לגמר גביע ה-FA בו הפסידה לפורטסמות'. בינואר 2009 נבחרת לשחקן החודש ובתום העונה אף נכלל בנבחרי העונה בליגה. בקיץ 2010 חתם בסלטיק מליגת העל הסקוטית ל-3 וחצי לאחר שסיים את חוזהו בקארדיף. ב-19 באוגוסט 2010 השתתף במשחק מוקדמות הליגה האירופאית נגד אוטרכט שהיה גם הופעת הבכורה שלו במסגרת אירופאית כלשהי. בינואר 2014 חזר לאנגליה כאשר חתם בקריסטל פאלאס מהפרמייר ליג. ב-20 בספטמבר 2017 חתם בדרבי קאונטי מהצ'מפיונשיפ. ב-6 בדצמבר 2019 חתן בצ'רלטון את'לטיק. ב-25 בפברואר 2020 חתם בניוקאסל ג'טס האוסטרלית. ב-18 במרץ 2021, לדלי חתם בניופורט קאנטרי מהפוטבול ליג השנייה. כעבור יומיים, ערך את הופעת הבכורה שלו בקבוצה בהפסד 1-0 ללייטון אוריינט. לדלי שיחק בצעירותו בכל הנבחרות הצעירות של ויילס. ב-7 בספטמבר 2005 ערך את הופעת הבכורה שלו בנבחרת הבוגרת במשחק נגד פולין במסגרת מוקדמות מונדיאל 2006 כאשר הוא בן 18 וחצי. ב-17 באוקטובר 2005 הבקיע את שער הבכורה שלו בנבחרת בניצחון 1-2 נגד סן מרינו. לדלי היה שותף לעלייה של נבחרתו ליורו 2016 לראשונה בתולדותיה. סלטיק ליגת העל הסקוטית: 2011/2012, 2012/2013 הגביע הסקוטי: 2013 אישיים נבחרת העונה של פוטבול ליג צ'מפיונשיפ: 2008/2009 שחקן החודש בפוטבול ליג צ'מפיונשיפ: ינואר 2009 ג'ו לדלי, ברשת החברתית אקס (טוויטר) ג'ו לדלי, ברשת החברתית אינסטגרם ג'ו לדלי, באתר Transfermarkt ג'ו לדלי, באתר Soccerway ג'ו לדלי, באתר BDFutbol ג'ו לדלי, באתר WorldFootball.net ג'ו לדלי, באתר National Football Teams ג'ו לדלי, באתר FootballDatabase.eu
ירין חסן

ירין חסן (נולד ב-22 במרץ 1994) הוא כדורגלן ישראלי המשחק בעמדת הבלם. חסן התחיל את הקריירה שלו במחלקת הנוער של מכבי נתניה. ב-28 בנובמבר 2012 ערך את הופעת הבכורה שלו בקבוצה הבוגרת בניצחון 3–2 נגד מכבי חיפה במסגרת גביע הטוטו. ב-29 בדצמבר 2012 ערך את הופעת הבכורה שלו בנתניה בליגה בהפסד 4–3 לעירוני קריית שמונה ועד לסיום העונה רשם עוד 5 הופעות בליגה במדי נתניה שגם ירדה לליגה הלאומית. בעונת 2013/2014 קיבל יותר הזדמנויות בהרכב כשבמקביל הוא גם משחק בקבוצת הנוער. ב-3 בינואר 2015 הבקיע את שער הבכורה שלו במועדון בהפסד 1–3 לעירוני קריית שמונה. ב-2015/2016 מונה לקפטן המועדון, לאחר פרישתו של עומר פרץ. ב-1 בדצמבר 2016 חתם בהפועל פתח תקווה מהליגה הלאומית. ב-22 באוגוסט 2019 חתם לעונה אחת בהפועל חדרה. ב-8 במרץ 2021, חסן חתם בביסאקלי מהסרייה ג', אולם ביוני 2021 התיר את חוזהו במועדון וחתם בהפועל אום אל-פחם מהליגה הלאומית. לאחר 3 חודשים ביקש חסן לעזוב את אום אל-פחם וחוזהו בוטל. ב-14 ביוני חתם בהפועל ניר רמת השרון.ב-29 בינואר 2024 חתם באיחוד בני שפרעם. ירין חסן, באתר ההתאחדות לכדורגל בישראל ירין חסן, באתר Transfermarkt ירין חסן, באתר Soccerway ירין חסן, באתר WorldFootball.net ירין חסן, באתר FootballDatabase.eu רועי זריהן, ‏ירין חסן חתם עד תום העונה בהפועל פ"ת, באתר ערוץ הספורט, 1 בדצמבר 2016 ירין חסן חתם בהפועל חדרה לעונה אחת, באתר ערוץ הספורט, 22 באוגוסט 2019 עמית קרקו, ‏ליגיונר חדש: ירין חסן חתם בביסאקלי מהסרייה ג', באתר ONE‏, 8 במרץ 2021 ירדן בלחסן, ‏ירין חסן חתם לעונה בהפועל אום אל פאחם, באתר ONE‏, 18 ביוני 2021 ירדן בלחסן, ‏ירין חסן ביקש לעזוב והתיר את חוזהו בא.א. פאחם, באתר ONE‏, 12 בספטמבר 2021 תומר חבז, ‏עוזרי ופדידה חתמו בפ"ת, ענר שכטר וחסן ברמה"ש, באתר ONE‏, 15 ביוני 2022 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
הציפור הכחולה

האם התכוונתם ל... ציפור האושר הכחולה – מיתוס שקיים במספר תרבויות על כך שהאושר נמצא קרוב לבית ואין צורך לצאת להרפתקה על מנת למצאו הציפור הכחולה (מחזה) – מחזה מאת מוריס מטרלינק הציפור הכחולה (אופרה) – אופרה מאת אלברט וולף הציפור הכחולה (סרט, 1940) – סרט בכיכובה של שירלי טמפל הציפור הכחולה (סרט, 1976) – סרט קופרודוקציה אמריקאי-סובייטי עתיר כוכבים הציפור הכחולה Proteus CN7 – מכונית מרוץ שם נוסף למבצע יהלום - מבצע של המוסד למודיעין ולתפקידים מיוחדים במסגרתו ערק לישראל, ב-1966, טייס חיל האוויר העיראקיעם מטוסו מדגם מיג 21 בלובירד – דמות מהקומיקס באטמן
פרננדו אמורבייטה

פרננדו אמורבייטה (נולד ב-29 במרץ 1985) הוא כדורגלן עבר ספרדי-ונצואלי ששיחק בעמדת הבלם. אמורבייטה נולד בקנטאורה שבוונצואלה להורים ממוצא בסקי. הוא התחיל את הקריירה שלו במחלקת הנוער של אתלטיק בילבאו ובעונת 2005/2006 ערך את הופעת הבכורה שלו בקבוצה הבוגרת. בעונת 2006/2007 עזב את קבוצת המילואים והצטרף רשמית לסגל הקבוצה הראשונה בה רשם 27 הופעות בליגה ועוד אחת בליגה. הוא פתח בהרכב הקבוצה בגמר הליגה האירופית 2012, בו הפסידה בילבאו 3-0 לאתלטיקו מדריד. ב-15 באפריל 2013 חתם בפולהאם על חוזה לשלוש שנים. החוזה נכנס לתוקף ב-1 ביולי יממה לאחר שסיים את חוזהו בבילבאו. ב-14 בספטמבר 2013 ערך את הופעת הבכורה שלו בפולהאם בתיקו 1-1 נגד וסט ברומיץ' אלביון. ב-22 במרץ 2012 הורחק לאחר כניסה בדויד סילבה במשחק בו הפסידה פולהאם 5-0 למנצ'סטר סיטי. ב-26 באפריל הבקיע את שער הבכורה שלו בפולהאם בתיקו 2-2 נגד הול סיטי. ב-6 במרץ 2015 הורחק במשחק החזרה שלו נגד בורנמות' לאחר שנעדר 3 חודשים עקב פציעה ב-25 במרץ 2015 הושאל למידלסברו עד לסיום העונה. ב-8 במאי 2015 ערך את הופעת הבכורה שלו בבורו במשחק במסגרת פלייאוף הפוטבול ליג צ'מפיונשיפ נגד ברנטפורד. אמורבייטה נכנס בדקה ה-73 במצב של 1-1 והבקיע את שער הניצחון עבור קבוצתו. בתחילת עונת 2015/2016 הושאל שוב לבורו לחצי שנה ובתום תקופת ההשאלה חזר לפולהאם. ב-22 ביולי 2016 חתם בספורטינג חיחון לשלוש שנים. ב-10 ביולי 2017 חתם באינדפנדיינטה מליגת העל הארגנטינאית. ב-14 בינואר 2019 אמורבייטה חתם בסרו פורטניו מליגת העל הפרגוואית. בצעירותו שיחק אמורבייטה בנבחרת הנוער של ספרד לצד חאבייר גארידו וסרחיו ראמוס וזכה עימה באליפות אירופה בכדורגל עד גיל 19 בשנת 2004. כעבור שנתיים הצהיר כי הוא מעוניין לייצג את נבחרת ונצואלה אך מכיוון ששיחק בנבחרת הנוער של ספרד לא היה זכאי לייצג את ונצואלה. באוגוסט 2008 זומן לראשונה לסגל הנבחרת הבוגרת לקראת המשחק נגד דנמרק, אך לא שותף במשחק עצמו. בשנת 2009 שינתה פיפ"א את החוק וקבעה כי שחקן ששיחק עבור נבחרת צעירה כלשהי יכול עדיין להתחרט ולייצג נבחרת אחרת ולכן ייצוג ונצואלה בזירה הבינלאומית עלתה שוב על הפרק. ב-2 בספטמבר 2011 ערך את הופעת הבכורה שלו בנבחרת בהפסד 1-0 לארגנטינה. ב-11 באוקטובר 2011 הבקיע את שער הבכורה שלו בנבחרת נגד אותה ארגנטינה במסגרת מוקדמות מונדיאל 2014 שהיה גם שער הניצחון. זהו היה הניצחון הראשון של ונצואלה על ארגנטינה אי פעם. אמורבייטה נכלל בסגל הנבחרת לקראת קופה אמריקה 2015 ובנובמבר של אותה שנה פרש מהנבחרת. אמורבייטה אף שיחק עבור נבחרת חבל הבסקים שהיא נבחרת שאינה חברה בפיפ"א. פרננדו אמורבייטה, ברשת החברתית אקס (טוויטר) פרננדו אמורבייטה, באתר Transfermarkt פרננדו אמורבייטה, באתר Soccerway פרננדו אמורבייטה, באתר BDFutbol פרננדו אמורבייטה, באתר WorldFootball.net פרננדו אמורבייטה, באתר National Football Teams פרננדו אמורבייטה, באתר FootballDatabase.eu פרופיל המאמן, באתר Transfermarkt
ז'אן אלסנה

ז'אן סוני אלסנה (בצרפתית וקריאולית האיטית: Jean Sony Alcénat, ‏ נולד ב-23 בינואר 1986) הוא כדורגלן עבר מהאיטי, ששיחק בעמדת המגן הימני. אלסנה התחיל את הקריירה שלו במועדון המקומי אייגל נור. כבר מגיל צעיר סומן כהבטחה גדולה והוא ערך את הופעת הבכורה שלו בקבוצה הבוגרת טרם מלאו לו 18. בינואר 2009 חתם בליישואש מליגת העל הפורטוגזית. לאחר שמעמדו בליישואש התערער בספטמבר 2011 הושאל לריו אבה. את הופעת הבכורה שלו במועדון ערך מגד ספורטינג ליסבון, במשחק זה הורחק לאחר שקיבל כרטיס צהוב שני. בתום העונה שוחרר מליישואש וב-22 ביוני 2012 חתם בפטרולול פלוישט מליגת העל הרומנית. אחרי שלוש שנים במועדון חתם בסטיאווה בוקרשט. בינואר 2016 הושאל לוולונטאר על מנת לצבור דקות משחק. ב-18 באוגוסט 2016 חתם בפיירנסה מליגת העל הפורטוגזית. את עונת 2018/2019 התחיל כשחקן חופשי, וב-28 בינואר 2019 אלנסה חתם בונטספילס מליגת העל הלטבית. ב-17 בספטמבר 2006 ערך את הופעת הבכורה שלו בנבחרת האיטי בניצחון 1–2 נגד הרפובליקה הדומיניקנית. ב-30 במאי 2007 אלסנה הבקיע את שערי הבכורה שלו בניצחון 0–2 נגד סנט קיטס ונוויס. ז'אן אלסנה, באתר Transfermarkt ז'אן אלסנה, באתר Soccerway ז'אן אלסנה, באתר WorldFootball.net ז'אן אלסנה, באתר National Football Teams ז'אן אלסנה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מיילס אנדרסון

מיילס אנדרסון (באנגלית: Miles Anderson; נולד ב-23 באוקטובר 1947) הוא שחקן תיאטרון וטלוויזיה בריטי, יליד זימבבואה. אנדרסון נולד בשנת 1947 ברודזיה הדרומית, כיום זימבבואה. הוא למד שם בבית הספר "הנסיך אדוארד". אביו פיקד על צבא רודזיה ואימו דפני כתבה ספר זכרונות על ילדותה הקשה ברודזיה. אנדרסון הופיע בסדרת הטלוויזיה האמריקאית "מחשבות פליליות", וכן הופיע בתפקיד קולונל איידן דמפסי בסדרה "Ultimate Force". בשנים 1991 ו-1992 שיחק בסדרה "Soldier Soldier" של רשת ITV בתפקיד לוטננט קולונל דן פורצ'ון. ב-1982 זכה בפרס חוג מבקרי התיאטרון של לונדון לשחקן המשנה הטוב ביותר על תפקידו במחזה "The Twin Rivals" ובמחזה "The Witch of Edmonton". בטלוויזיה הופיע אנדרסון במגוון רחב של תפקידים בין השאר בדרמה "Fall of Eagles", בסדרה "Z-Cars", בסדרה המשטרתית "The Sweeney", בסדרת המתח "קמפיון", במיני-סדרה "בית הקלפים", בסדרה "מסעות אוליבר" ובסדרה הרפואית "הולבי סיטי". עוד השתתף אנדרסון בשני פרקים בסדרה "רציחות במידסומר" "Death In Disguise" ו-"Last Year's Model". באופרת הסבון של ה-BBC "רופאים" הוא מופיע בתפקיד מרטין מילאר. ב-1997 דיבב את דמותו של פוסידון בעיבוד הטלוויזיוני לאודיסיאה. הוא הופיע בתפקיד מייג'ור מרצ'בנקס בסרט הטלוויזיה "סאלי לוקהארט: מסתרי אבן האודם" עיבוד לספרו של פיליפ פולמן. ב-2007 שיחק בפרק בסדרה הבלשית "להעיר את המתים". ב-2008 השתתף בתפקיד אדוארד טונטול באופרת הסבון "איסטאנדרס" של ה-BBC. הוא היה הקריין בסרט הדוקומנטרי "The Lion Man" של הטלוויזיה הניו זילנדית. עוד הופיע בפרק בסדרה "A Touch of Frost". ב-2010 שיחק אנדרסון בתפקיד הראשי במחזה "טירופו של המלך ג'ורג'" בבימויו של אדריאן נובל בתיאטרון אולד גלוב בסן דייגו. על תפקיד זה זכה בפרס חוג המבקרים של סן דייגו לשחקן הטוב ביותר. ב-2011 גילם את דמותו של פרוספרו במחזה "הסערה" ואת סליירי במחזה "אמדאוס", שניהם בבימויו של נובל. ב-2013 זכה שוב בפרס המבקרים של סן דייגו על הופעתו בתפקיד שיילוק בהפקה של אדריאן נובל למחזה "הסוחר מוונציה". ב-2015 שיחק בתפקיד רנרד בסדרת הטלוויזיה של ה-BBC "המוסקטרים" בפרק "השיבה" בעונה השנייה של הסדרה. בקולנוע הופיע אנדרסון בין השאר בסרטים "39 המדרגות" (1978), "The Shillingbury Blowers" (מ-1980), "Sky Bandits" (מ-1986) וב-"Cry Freedom" (מ-1987). אנדרסון הוא עמית ב-RADA (האקדמיה המלכותית לאמנות הדרמה). הוא נשוי לשחקנית בלה מרלין, והוא אביהם של השחקן ג'ו אנדרסון ושל מקס אנדרסון. אתר האינטרנט הרשמי של מיילס אנדרסון מיילס אנדרסון, במסד הנתונים הקולנועיים IMDb (באנגלית) מיילס אנדרסון, באתר MusicBrainz (באנגלית) Kilkelly, Daniel (3 באפריל 2012). "'Deal Or No Deal'". Digital Spy. Hearst Magazines UK. נבדק ב-6 בספטמבר 2012. {{cite web}}: (עזרה) milesanderson.us
ויסנס מרטינס

האם התכוונתם ל... ויסנס מרטינס אי דוארט (1896 - 1963): כדורגלן קטלאני-ספרדי ששיחק כחלוץ בברצלונה בין 1915 ל-1923 ויסנס מרטינס אי אלמה (1925): כדורגלן קטלאני-ספרדי ששיחק כמגן במספר קבוצות, בעיקר בקטלוניה, בשנות ה-40 וה-50 של המאה ה-20
רבי ענני בר ששון

רבי ענני בר ששון (מוזכר גם בשם עיניני) היה אמורא ארץ ישראלי בדור השלישי של האמוראים. אפשר שיש לזהותו עם רבי ענניאל בר ששון, אמורא שבשמו מובאת דרשה בשמות רבה (פרשת שמות, פרשה ג). בתלמוד נזכרו מספר שמועות מפיו: במסכת מועד קטן מוזכר כי דרש בפתח בית הנשיא ומסר הלכה בדיני אבלות, לפיה במקרה שישבו האבלים יום לפני החג, עלו להם ארבעה עשר יום מחשבון ה"שלושים". בגמרא (תלמוד בבלי, מסכת מועד קטן, דף כ"ד, עמוד ב') נמסר כי רבי אמי הקפיד על כך שלא מסר את השמועה בשם רבי אושעיא. במסכת שבת הובאה מפיו הלכה בשם רבי ישמעאל ברבי יוסי שהתיר לנשים לצאת בשבת עם תכשיט לחצר שהיא רשות היחיד, אף אם אין בה עירוב חצרות. במסכת זבחים ובמסכת ערכין הובאה דרשה מפיו: ”למה נסמכה פרשת קרבנות לפרשת בגדי כהונה? לומר לך - מה קרבנות מכפרין אף בגדי כהונה מכפרין”. סוגיית התלמוד מאריכה לפרש את דבריו ולמצוא את המקורות לכפרת כל בגד מבגדי הכהונה. הרב אהרן הימן, "רבי ענני בר ששון", תולדות תנאים ואמוראים, לונדון, תר"ע, חלק ג, עמוד 986, באתר היברובוקס "ענני, עינני, עיניני, ענניאל ב. ששון", במהדורת 1901–1906 של האנציקלופדיה היהודית (באנגלית) יצחק רייכלין, הכרם, 1887, עמ' 214. תלמוד בבלי, מסכת שבת, דף ס"ד, עמוד ב'.
בורמידה

האם התכוונתם ל... בורמידה (נהר) – נהר במחוז ליגוריה, בצפון-מערב איטליה בורמידה (קומונה) – קומונה איטלקית בנפת סאבונה שבמחוז ליגוריה
יעקב סלע

האם התכוונתם ל... יעקב סלע (קצין) – קצין צה"ל במילואים, מנהל מחוז צפון של מכבי שירותי בריאות ומנכ"ל חברת בית בלב לדיור מוגן יעקב סלע (מגדל נחשים) – לוכד נחשים ישראלי שנרצח ב-16 באפריל 1996
המושבה

האם התכוונתם ל... המושבה (להקה) – להקת רוק ישראלית אצטדיון המושבה – אצטדיון כדורגל בפתח תקווה, בסמוך לדרך אם המושבות גן המושבה – גן בראשון לציון מושבה קטגוריה:מושבות שכונות הנקראות בקיצור "המושבה": המושבה הגרמנית (פירושונים) המושבה האמריקאית (פירושונים) המושבה היוונית
רבי שילא איש כפר תמרתא

רבי שילא איש כפר תמרתא היה אמורא ארץ ישראלי בן הדור השלישי לאמוראי ארץ ישראל. רבי שילא היה תלמידו של רבי יוחנן ומסר שמועות משמו. הניח אחריו בן בשם רבי אחא. במסכת מגילה (דף טז) הובאו שתי דרשות בשמו: על דרשת חז"ל כי גבריאל המלאך מנע את מחיקת זכויותיו של מרדכי היהודי מספר הזכרונות של אחשוורוש, ”דרש רבי שילא איש כפר תמרתא: ומה כתב שלמטה שלזכותן של ישראל אינו נמחק, כתב שלמעלה לא כל שכן?”. על ההבדל בין צורת הכתיבה של רשימת עשרת בני המן ושל שלושים ואחד המלכים משירת הים, שירת דבורה ושירות נוספות שנכתבות אריח על גבי לבנה ”דרש רבי שילא איש כפר תמרתא: כל השירות כולן נכתבות אריח על גבי לבינה ולבינה על גבי אריח, חוץ משירה זו ומלכי כנען ש[בהן] אריח על גבי אריח ולבינה על גבי לבינה. מאי טעמא? שלא תהא תקומה למפלתן”. במסכת סוטה הובאה דרשתו על חטא המרגלים: ”דרש ר' שילא איש כפר תמרתא: מלמד, שנשתרבב לשונם ונפל על טיבורם, והיו תולעים יוצאות מלשונם ונכנסות בטיבורם, ומטיבורם ונכנסות בלשונם”. דברים נוספים מתורתו מובאים בתלמוד ובספרי המדרש. הרב אהרן הימן, "רבי שילא איש כפר תמרתא", תולדות תנאים ואמוראים, לונדון, תר"ע, חלק ג, עמוד 1113, באתר היברובוקס בנימין זאב בכר ויעקב בצלאל לויטרבך, ‏"שילא מכפר תמרתא", במהדורת 1901–1906 של האנציקלופדיה היהודית (באנגלית) תלמוד בבלי, מסכת סוטה, דף ל"ה, עמוד א'.
קליפורד

האם התכוונתם ל... אכסניית קליפורד – אכסניית אוצר בלונדון קליפורד הכלב האדום – סדרת ספרי ילדים קליפורד (סדרת טלוויזיה) – סדרת טלוויזיה שמבוססת על סדרת הספרים ההרפתקה הגדולה של קליפורד – סרט שמבוסס על סדרת הספרים קליפורד (סדרת טלוויזיה, 2019) – סדרת טלוויזיה שמבוססת על סדרת הספרים קליפורד הכלב האדום הגדול (סרט, 2021) – סרט לייב אקשן שמבוסס על סדרת הספרים אישים: ויליאם קינגדן קליפורד – מתמטיקאי אנגלי, על שמו אלגברת קליפורד מייקל קליפורד – מוזיקאי אוסטרלי קלארק קליפורד – מזכיר ההגנה האמריקאי שאן קליפורד – שחקנית אנגלייה קליף אישים ששמם הפרטי הוא קליפורד
חוף הזהב (פירושונים)

האם התכוונתם ל... חוף הזהב – אזור במערב אפריקה, בשטח גאנה חוף הזהב (פלורידה) – תת-אזור במדינת פלורידה שבארצות הברית חוף הזהב – שכונה בקיסריה גולד קוסט – עיר חוף בדרום-מזרח מדינת קווינסלנד שבאוסטרליה קוסטה דאורדה – רצועת חוף במחוז טרגונה שבצפון-מזרח ספרד חוף גולד – החוף האמצעי מבין חמשת החופים במהלך הפלישה לנורמנדי, בו תקפו הכוחות הבריטים חוף גולד (אנטארקטיקה) (Gould)
אבא בר מרתא

אַבָּא בַּר מָרְתָא, או אַבָּא בַּר מַנְיוּמִי, היה אמורא בבלי בדור הרביעי, תלמידו של רב יהודה. יש המזהים אותו עם אמוראים נוספים המכונים אבא בריה דרב מנימין בר חייא ואבא בר בנימין. על אף היותו תלמיד רב יהודה, שאל בהלכה גם את אביי, בן דורו. בתלמוד מופיעות ידיעות אחדות אודותיו: שני מקרים שבהם נחלץ מאנשי ריש גלותא שבאו להענישו בעטיו של חוב כספי: באחד מהם הורה ריש גלותא לאנשיו להניח לו לאחר שהוכיח כי הוא תלמיד חכם באמצעות מימרה שמסר בשם רבו, רב יהודה, ובשני נחלץ כששינה את מראהו באמצעות הוספת שעווה למבנה אפו. שתי תקריות שבהן ביקר רבה (לפי גרסאות אחדות היה זה רבא) את התנהלותו בנושא שמיטת כספים ובנושא ניחום אבלים. בתלמוד, להוציא מקרה אחד, מופיע אמורא זה בשני כינוייו: "אבא בר מרתא דהוא [=שהוא] אבא בר מניומי". מהקדמת הכינוי בר מרתא, ומן העובדה שבמקום אחד הוא מוזכר בשם זה בלבד, נראה כי היה זה שמו העיקרי. יש הסוברים שמרתא הייתה אמו ומניומי היה ואביו, ולדעתם הוא נקרא באופן חריג על שם אמו מרתא, מכיוון שזו הצילה את חייו כמתואר במסכת יומא. יש שהעלו את האפשרות שהוא אבא בריה דרב מנימין בר חייא עליו מסופר ששאל שאלה את רב הונא בר חייא, ואולי הוא גם אבא בר בנימין שאירח את רבי אבהו בביתו שבארבל. הזיהוי האחרון מכריח שאבא בר מניומי עלה לארץ ישראל בשלב מאוחר בחייו, כפי שאכן עולה מסיפור במסכת גיטין, אך כנראה לאחר מכן חזר לארץ ישראל. זיהוי זה אינו מוסכם על הכל. הרב אהרן הימן דוחה את הזיהוי כאבא בריה דרב מנימין הוא דוחה מפני שאביו מכונה תמיד "רב מנימין", ואילו שם אביו של אבא בר מרתא הוא תמיד "מניומי" ללא הקידומת 'רב', ואת הזיהוי כאבא בר בנימין הוא דוחה מפני שלדעתו אבא בר מניומי לא עלה לארץ ישראל, והאמורא המוזכר בסיפור במסכת גיטין הוא אבא בר בנימין. לפי זה יש שהסבירו שאבא בר מרתא נקרא על שם אמו כדי להבדילו משאר האמוראים בשם "אבא בר בנימין". מרדכי מרגליות (עורך), אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 5–6 שלום (בן יחזקאל) אלבק, אבא בר מרתא דהוא אבא בר מניומי, משפחות סופרים, ורשא תרס"ג, עמ' 92–93, באתר אוצר החכמה (צפייה חופשית – מותנית ברישום) הרב אהרן הימן, "אבא בר מרתא", תולדות תנאים ואמוראים, לונדון, תר"ע, באתר ויקיטקסט "אבא בר מרתא", במהדורת 1901–1906 של האנציקלופדיה היהודית (באנגלית) הרב יהודה אדרי, "אַבָּא בַּר מָרְתָא דְּהוּא אַבָּא בַּר מִנְיוֹמֵי", בנתיב האמוראים, ירושלים תש"מ, עמ' 26, באתר אוצר החכמה בספרות הגאונים וחלק מן הראשונים: אבא בר מרת. תלמוד בבלי, מסכת ביצה, דף כ"ב, עמוד א'. תלמוד בבלי, מסכת שבת, דף קכ"א, עמוד ב'. תלמוד בבלי, מסכת יבמות, דף ק"כ, עמוד א'. תלמוד בבלי, מסכת גיטין, דף ל"ז, עמוד ב'. תלמוד בבלי, מסכת מועד קטן, דף כ"ו, עמוד ב'. תלמוד בבלי, מסכת יומא, דף פ"ד, עמוד א'. תלמוד בבלי, מסכת חולין, דף פ', עמוד א' תלמוד בבלי, מסכת גיטין, דף כ"ט, עמוד ב' שלום אלבק, משפחות סופרים, עמ' 93 הרב אהרן הימן, "אבא בריה דרב מנימין או מניומי או בנימין בר חייא", תולדות תנאים ואמוראים, לונדון, תר"ע, באתר ויקיטקסט יחיאל מיכל גוטמן ודוד יוסף בורנשטיין, "אַבָּא בַּר בִּנְיָמִין", אשכול - אנציקלופדיה ישראלית, כרך א', בעריכת יעקב קלצקין, הוצאת אשכול, ברלין-ירושלים 1929, עמ' 28–29, באתר אוצר החכמה
ארבע לשונות גאולה

ארבע לשונות של גאולה הן הביטויים שאומר הקב"ה למשה בספר שמות, המבטאים את שלבי גאולת עם ישראל משעבוד מצרים, כפי שבאו לידי ביטוי ביציאת מצרים. לדעת רבי יוחנן בשם רבי בנייה המובא בתלמוד הירושלמי, ארבע הלשונות האלו הן המקור לשתיית ארבע כוסות בליל הסדר. ארבע הלשונות נקראות בקיצור: "והוצאתי", "והצלתי", "וגאלתי", "ולקחתי" והן מופיעות בתורה: (ו) לָכֵן, אֱמֹר לִבְנֵי יִשְׂרָאֵל: אֲנִי ה'! וְהוֹצֵאתִי אֶתְכֶם מִתַּחַת סִבְלֹת מִצְרַיִם, וְהִצַּלְתִּי אֶתְכֶם מֵעֲבֹדָתָם, וְגָאַלְתִּי אֶתְכֶם בִּזְרוֹעַ נְטוּיָה וּבִשְׁפָטִים גְּדֹלִים. (ז) וְלָקַחְתִּי אֶתְכֶם לִי לְעָם וְהָיִיתִי לָכֶם לֵאלֹהִים, וִידַעְתֶּם כִּי אֲנִי ה' אֱלֹהֵיכֶם הַמּוֹצִיא אֶתְכֶם מִתַּחַת סִבְלוֹת מִצְרָיִם. — ספר שמות, פרק ו', פסוקים ו'–ז' יש שביארו כי ארבע לשונות אלו מבטאות רבדים שונים של חירות כך שהם שלבים זה על גבי זה בתהליך הגאולה. יש שאמרו שישנה גם לשון גאולה חמישית, הכתובה בפסוק שלאחר מכן: (ח) וְהֵבֵאתִי אֶתְכֶם אֶל הָאָרֶץ אֲשֶׁר נָשָׂאתִי אֶת יָדִי לָתֵת אֹתָהּ לְאַבְרָהָם לְיִצְחָק וּלְיַעֲקֹב וְנָתַתִּי אֹתָהּ לָכֶם מוֹרָשָׁה אֲנִי ה'. — ספר שמות, פרק ו', פסוק ח' כנגד לשון זו יש שנהגו לשתות או להניח בליל הסדר כוס חמישית הנקראת "כוסו של אליהו". ואשר רומז בין היתר על הגאולה העתידה בהיותו מבשר הגאולה. בפסח ישנו חיוב לשתות ארבע כוסות יין בליל הסדר. טעם התקנה לא מופיע בתלמוד הבבלי. אולם בתלמוד הירושלמי מופיע: מניין לארבעה כוסות? רבי יוחנן בשם ר' בנייה: כנגד ארבע גאולות... והוצאתי, והצלתי, וגאלתי, ולקחתי. רבי יהושע בן לוי אמר: כנגד ארבעה כוסות של פרעה... רבי לוי אמר: כנגד ארבעה מלכיות. ורבנן אמרי: כנגד ד' כוסות של פורענות שהקב"ה עתיד להשקות את אומות העולם... וכנגדן עתיד הקב"ה להשקות את ישראל ארבעה כוסות של נחמות... — תלמוד ירושלמי, מסכת פסחים, פרק י', הלכה א' ארבע כוסות ארבע לשונות גאולה- באתר חב"ד משמעות ארבע לשונות גאולה- באתר הרב יורם אברג'ל הרב איתן שנדורפי, ארבע לשונות של גאולה - מה משמעותן ומתי הן התקיימו?, באתר בני ציון יצחק הלוי, ארבע לשונות של גאולה, באתר "ישיבה" ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו.
הליגה הצרפתית השלישית בכדורגל

הליגה הצרפתית השלישית בכדורגל (בצרפתית: Championnat de France National), המכונה גם מחלקה 3, היא הליגה השלישית במבנה הליגות של הכדורגל הצרפתי, מאחורי ליגה 1 וליגה 2. הליגה מורכבת משמונה עשר מועדונים המתמודדים על עלייה לליגה 2, שהיא הליגה השנייה בצרפת. בליגה משתתפים מועדונים מקצועיים, חצי מקצועיים וחובבנים. הליגה משוחקת מחודש אוגוסט עד חודש מאי, כאשר כל קבוצה פוגשת את שאר הקבוצות פעמיים, פעם בבית ופעם בחוץ. סך הכל, כל קבוצה משחקת 34 משחקים בעונה. המשחקים משוחקים בדרך כלל בין החודשים אוגוסט למאי לרוב, בסוף השבוע. שבוע לפני חג המולד, הליגה נכנסת לפגרת חורף, אשר נמשכת עד השבוע השני של ינואר. עבור ניצחון, הקבוצה מקבלת שלוש נקודות, בעבור תיקו נקודה אחת, ובעבור הפסד- לא מקבלים נקודות. הקבוצות מדורגות לפי כמות נקודות, לאחר מכן מאזן שערים ובסוף לפי שערי זכות. בסוף כל עונה, המועדון עם הכי הרבה נקודות, מוכתר כאלוף הליגה. אם מספר הנקודות שווה, הקבוצה בעלת הפרש השערים הגבוה ביותר מוכתרת כאלופה. אך אם גם מספר הנקודות, מאזן השערים ומספר שערי הזכות עדיין שווים, הקבוצות חולקות את אותו המיקום. אם המיקום יקבע את האליפות, עליית ליגה או ירידת ליגה, בין הקבוצות אשר נמצאות במיקום שווה יערך משחק פלייאוף במקום נייטרלי, כאשר המנצחת זוכה באליפות, עולה ליגה, או ניצלת מירידה לליגה הרביעית. הקבוצות אשר מסיימות בשלושת המקומות הראשונים בליגה, מעפילות לליגה השנייה (ליגה 2). אם יש שתי קבוצות המסיימות במקום השלישי, הן עורכות ביניהן משחק פלייאוף במגרש נייטרלי, כאשר המנצחת עולה ליגה, ואילו המפסידה נשארת בליגה. ארבע הקבוצות אשר מסיימות בתחתית הליגה, יורדות לליגת החובבנים, וארבע המנצחות של הבתים בליגה הרביעית מחליפות אותן. במקרה של שתי קבוצות המסיימות בצוותא במקום הארבע עשרה, המוביל לליגת החובבנים, הן עורכות ביניהן משחק פלייאוף במגרש נייטרלי, כאשר המנצחת נשארת בליגה, ואילו המפסידה יורדת לליגת החובבנים. הליגה השלישית הוקמה בשנת 1993 על ידי התאחדות הכדורגל הצרפתית, תחת השם "נשיונל 1". היא מחליפה את הדיוויסיון 3 (מחלקה 3), ומכאן גם כינויה. עד שנת 1997, הליגה הייתה מורכבת משני בתים, כשבכל בית שמונה עשרה קבוצות. מעונת 1997/1998 עד עונת 2012/2013 הליגה הורכבה מעשרים קבוצות (למעט עונת בעונת 2011/2012 כשהיו בליגה היו 21 מועדונים). בשנת 2013, כדי להעלות את הרמה והאיכות ולהפוך את הליגה לאטרקטיבית יותר, החליטה התאחדות הכדורגל הצרפתית לצמצם את מספר קבוצות הליגה לשמונה עשרה במקום עשרים. משנת 1993, כשהליגה הוקמה ועד שנת 1997, כאשר מבנה הליגה שונה לבית אחד במקום שניים: משנת 1997 ועד היום: הגביע הצרפתי ליגה 2 אתר האינטרנט הרשמי של הליגה הצרפתית השלישית בכדורגל (בצרפתית) אתר הפדרציה הצרפתית לכדורגל
המשכיות (פירושונים)

האם התכוונתם ל... עריכה אנליטית (נקראת גם "המשכיות") - סגנון עריכה נרטיבי נפוץ בקולנוע ובטלוויזיה המשכיות (פסל) – פסל מאת האמן הישראלי מנשה קדישמן המשכיות עסקית – דוקטרינת ניהול המתייחסת לפעילות שנדרש ארגון לבצע על מנת להבטיח שפונקציות עסקיות קריטיות תישארנה זמינות המשכיות – מונח בפסיכולוגיית הגשטלט המשכה אנליטית – מושג במתמטיקה המתאר פונקציה אנליטית המכילה ממש פונקציה אחרת, בתחום בו היא אנליטית רצף
שו"ת רבנו חטר בן שלמה אלד'מארי

שו"ת רבנו חטר בן שלמה אלד'מארי (מסאיל מנצור אבן סלימאן אלד'מארי בשמו המקורי) הוא ספר שאלות ותשובות שנכתב במאה ה-15 על ידי רבנו חוטר בן שלמה, חכם יהודי-תימני ומחבר הספר "נר השכלים". הספר נכתב בערבית והוא מכיל 54 שאלות ותשובות שונות. שו"ת רבנו חטר בן שלמה אלד'מארי עוסק בשאלות יסוד ביהדות, בהן העולם הבא, ימות המשיח, תחיית המתים ובריאת העולם. הספר עוסק בעיקרו במחשבה ומוסר, אך גם בהלכה, והוא מושפע, בדומה לחיבורים יהודיים-תימניים נוספים, ממשנתם של רב סעדיה גאון, רבינו בחיי והרמב"ם. ספר זה בנוי במתכונת של שאלות ותשובות, בהם מנהל המחבר דו-שיח מדומה עם עצמו, בדומה לספר "מקור חיים" לרבי שלמה אבן גבירול או "ספר הכוזרי". במתכונת זו נעזר רבנו חוטר בן שלמה על מנת להציג ולדון בשאלות שונות שאינן קשורות אחת בשנייה, מבלי ליצור קשר ענייני אחד ביניהן. הספר פורסם לראשונה על ידי האגודה להצלת גנזי תימן, בתרגומו וביאורו של הרב יוסף קאפח, יחד עם שני חיבורים נוספים של רבני תימן - "גן השכלים" של ר' נתנאל בירב פיומי ו"ספר המעלות לדרגות ימות המשיח" (על ידי מחבר שלא נודע שמו). כמו כן, הספר יצא בשתי מהדורות נוספות במכון משנת הרמב"ם. הרב יוסף קאפח, מבוא לספר, להלן "קישורים חיצוניים" שו"ת רבנו חטר בן שלמה אלד'מארי, מכון משנת הרמב"ם (תשס"א), באתר אוצר החוכמה על רבנו חטר בן שלמה אלד'מארי, באתר נוסח תימן